**Viðauki 5**

**Áherslur í nýlega samþykktri ferðamálastefnu og aðgerðaáætlun til ársins 2030.**

**Starfshópur um bætt öryggi ferðamanna.**

Fjölgun ferðamanna til Íslands á undanförnum árum hefur skapað margvíslegar áskoranir varðandi öryggi ferðamanna og slysavarnir. Í þingsályktun um ferðamálastefnu og aðgerðaáætlun til 2030, sem samþykkt var í júní 2024 og unnin var í breiðri samvinnu fjölda hagaðila, er á nokkrum stöðum að finna áherslur sem lúta að öryggismálum í ferðaþjónustu. Öryggi ferðamanna snertir málaflokka sem heyra undir ýmis ráðuneyti, stofnanir og samtök, og úrbætur á því sviði krefjast samstarfs og samhæfingar þvert á stjórnvöld og atvinnulíf.

Í aðgerðaáætlun ferðamálastefnu er að finna sérstaka aðgerð sem snýr að bættu öryggi ferðamanna, “E.7 Bætt öryggi ferðamanna.” Nánar tiltekið hljóðar hún svo:

*E.7. Bætt öryggi ferðamanna.*
—      Markmið: Að tryggja öryggi ferðamanna um land allt, eins og kostur er, hvort sem um er að ræða á fjölsóttum áfangastöðum eða á ferð um landið almennt.
—      Stutt lýsing: Stofnaður verði starfshópur til þess að greina öryggismál í ferðaþjónustu, vinna að framgangi þeirra og tryggja samtal á milli aðila. Starfshópurinn skoði m.a. upplýsingagjöf, hvernig skráningu slysa og óhappa er háttað, áhættumat á áfangastöðum, uppfærslu viðbragðsáætlunar, fjarskiptasamband, viðbragðstíma viðbragðsaðila og samræmda og skýra til ferðamanna.
—      Ábyrgðarráðuneyti: Menningar- og viðskiptaráðuneyti.
—      Framkvæmdaraðili: Ferðamálastofa.
—      Dæmi um samstarfsaðila: Almannavarnir, áfangastaðastofur, heilbrigðisráðuneyti, Hæfnisetur ferðaþjónustunnar, Fjarskiptastofa, Íslandsstofa, Lögreglan, sveitarfélög, dómsmálaráðuneyti, Umhverfisstofnun, Slysavarnafélagið Landsbjörg og Vegagerðin, Veðurstofan, innviðaráðuneyti.
—      Tímabil: 2024–2030.
—      Tenging við aðrar stefnur/áætlanir: Stefna stjórnvalda í almannavarna- og öryggismálum, Fjarskiptaáætlun og aðgerðaáætlun um sjúkraflutninga og bráðaþjónustu til ársins 2025.
—      Tenging við heimsmarkmið Sameinuðu þjóðanna: Styður við markmið 3 og 9, einkum undirmarkmið 3.6 og 9.1.
—      Kostnaðarmat aðgerðar: 30 millj. kr. árlega í ýmsar aðgerðir og verkefni til að tryggja öryggi ferðamanna.

Búið er að skipa starfshóp um þessa aðgerð og hefur hann þegar hafið störf. Sjá nánar fréttatilkynningu:

<https://www.stjornarradid.is/efst-a-baugi/frettir/stok-frett/2024/09/15/Starfshopur-um-baett-oryggi-i-ferdathjonustu-/>

Ýmislegt af tillögum til úrbóta í samantekt ráðuneytisstjórahóps er hægt að taka til nánari úrvinnslu innan þessa vettvangs og vísa þangað. Til upplýsinga er hér skipunarbréf starfshópsins með nánari útlistun á hlutverki hans.



